Document ID: /fineweb-2-swissfilter-quality_10-filterrobots/filtered/01798.jsonl.gz/2020

'Ode an die Freude' von Manfred Dill v/o ciba
AN DEN HOCHWOHLLÖBLICHEN STAMMLADER DER CORONA ALLSCHWILIENSIS "TORRO"
Mer wüsse jo, es ligt Dir färn,
mer wüsse au, de hesch's nit gärn
dass me vo Dir rede duet
und denn no seit: Du machsch es guet!
Doch jetzte muess es eifach si
wo fascht alli sin derbi,
wenn me Di Person duet lobe
an däm schöne GV-Obe.
Dass der Stamm e so duet blüehe
isch s'Resultat vo Dim Bemühe.
Du lad'sch i und das isch wichtig
vo zwölfne sin au zäh Brief richtig.
Grosszügigkeit isch Dini Tugend
und das, glaub i, scho sit der Jugend.
Näbscht Apero's und Ehrerunde
hesch jewils passend d'Wort au gfunde.
Du schänksch Mässer wo nid roschte
und niemer frogt, was duet das choschte.
Doch hüt isch's eimol umgekehrt
jetz wird'sch du emole g'ehrt.
Mer möchte Dir e Freud hüt mache
für alli vorerwähnte Sache.
Als Annerkennig, längscht vo Nöte
gohsch Du als Dank in d'Zauberflöte
und so klar wie's Chirche-Amen
isch derbi au Dini Carmen.
Zum Schluss no eins, s'isch nid vermässe
Di cha me eifach nid vergässe!